 بقينا على هالحال ونحنا قاعدين نحكي بمواضيع تافهه وانا تمي رجع التوى من تاني مشان ساير رغده اللي بحياتي ماشفت بزناخه مياعتها وانا اعصابي عم تشد كل شوي لان جوزي ما مدحني ولا دلعني كان مانو فاضي الا يحكي مع رغده واخوه وانا متل لفات الاعراس صواني رايحه صواني جاي والجلي صار اجبال وهي حتى ما استنضفت تقوم تشيل حتى طبق مو جاي مقيمه عنا كم يوم مر اول يوم دايما على طول قاعده وعم شيل وحط من تحتا ومياعتها كل مره عم تزيد كلامها كلو على اللي لابستو وعن الميك اب وعلى طول على الايفون تبعها عم تحاكي اخواتها ورفيقاتها بمياعه وانا طفح الكيل عندي وخاصه بعد ما جاب لالي جوزي سمك مشان نضفو واطبخو بس كان كتير وانا جوزي كنت عم حسو عم يتقصد هاد الشي عملت السمك لحالي وتعبت يومها وفرط قلبي من التعب كنت بالليل عم خلص ترتيب المطبخ وقعت وغبت عن الوعي بالمطبخ مابعرف شو صرلي وقتها 